اژه دنیزین‌ده‌کی کارداک قایالیقلاری یاخینلیغین‌دا، تورک ساحل گوونلیک قایقی ایله یونان ساحل گوونلیک قایغی آراسیندا قیسا سوره‌لی گرگین‌لیک یاشاندی.
یونان ساحل گوونلیک قوموتانلیغینا باغلی نیکیفوروس آدلی قاییغین کارداک قایالیقلاری یاخینلیغین‌دا تورک سولارینا گیردیگینی گؤره‌ن تورک ساحل گوونلیک قایغی بؤلگه‌یه گئتدی.
اؤنجه آنونس ایله اویاریلاراق تورک سولارین‌دن چیخماسی ایسته‌نیلن نیکیفوروس آدلی قاییق، سرحد پوزمایا داوام ائدینجه، تورک ساحل گوونلیک قایغی ایله آراسین‌دا قیسا سوره‌لی تماس اولدو.
یاشانان گرگینلیین آردین‌دان تهلوکه‌لی مانور ائد‌ن یونان ساحل گوونلیک قایغی ایله تورک ساحل گوونلیک قایغی توققوشدو.
باش وئره‌ن تماسدا هر ایکی قاییقدا دا هر هانسی بیر مادی زیانین اولمادیغی اؤیرنیلدی.
قضانین میدانا گلدیگی کارداک قایالیقلاری بودرومدان ۷ کیلومتر اوزاقدا یئرلشیر.
کارداک قایالیقلاری ندنی ایله ۱۹۹۶.جی ایلده تورکیه ایله یونانیستان آراسین‌دا گرگین‌لیک یوکسلمیشدی.
بحران، ژانویه ۱۹۹۶دا بیر تورک یوک گمی‌سینین کارداک قایالیقلارین‌دا قورویا اوتورماسی ایله باشلامیشدی.
یونان طرفی گمینین اؤز سو سرحدلری ایچری‌سین‌ده اولدوغونو ایر‌لی سورموش، یونان دونانماسینین قایالاردان بیرینه عسگر چیخارماسی و یونان بایراغی سانجماسی ایله بحران بؤیوموشدو.
۳۱ ژانویه ۱۹۹۶ گونو تورک سو آلتی سالدیری (سات) کوماندولاری دیگر کارداک قایالیغنا چیخاراق تورک بایراغی سانجمیشدی.
